Եվրատեսիլ 2017 երգի մրցույթ

«Եվրատեսիլ 2017 երգի մրցույթ», ամենամյա Եվրատեսիլ երգի մրցույթի 62-րդ թողարկումը, որն անցկացվեց Ուկրաինայի մայրաքաղաք Կիևի Միջազգային ցուցահանդեսային կենտրոնում այն բանից հետո, երբ Եվրատեսիլ 2016 երգի մրցույթում Ուկրաինայի ներկայացուցիչ Ջամալան «1944» երգով զբաղեցրեց առաջին հորիզոնականը։ Սա երկրորդ անգամն էր, երբ Կիևը հյուրընկալեց համաեվրոպական այս մրցույթը։ Նախորդ անգամ մրցույթն այնտեղ անցկացվել էր 2005 թվականին։ Մրցույթն ունենացավ երկու կիսաեզրափակիչներ, որոնք անցկացվեցին մայիսի 9-ին և մայիսի 11-ին, իսկ եզրափակիչը՝ մայիսի 13-ին։ Մրցույթի պատմության մեջ առաջին անգամ այն հյուրընկալեցին երեք տղամարդիկ՝ Օլեքսանդր Սկիչկոն, Վոլոդիմիր Օստափչուկը և Թիմուր Միրոշնիչենկոն։

Մրցույթին այս տարի մասնակցեցին քառասուներկու երկրներ։ Վերադարձել էին Պորտուգալիան և Ռումինիան, որոնք չէին մասնակցել նախորդ տարի, իսկ ֆինանսական դժվարությունների պատճառով մրցույթից հեռացավ Բոսնիա և Հերցեգովինան, որը վերադարձել էր նախորդ տարի։ Մասնակցության հայտ սկզբնապես ներկայացրել էր նաև Ռուսաստանը, սակայն ընտրված պատվիրակին՝ Յուլյա Սամոյլովային, արգելվեց մուտք գործել Ուկրաինա, քանի որ դա կհակասեր երկրի սահմանդրությանը։ Բանն այն է, որ երգչուհին այցելել էր Ղրիմ, որը բռնազավթված է Ռուսաստանի կողմից, իսկ նման անձանց մուտքն Ուկրաինա արգելված է։

Մրցույթում հաղթեց Պորտուգալիան ներկայացնող Սալվադոր Սոբրալը "Amar pelos dois" (Սեր երկուսիս համար) երգով, որի հեղինակը երգչի քույրն է՝ Լուիզա Սոբրալը։ Սա Պորտուգալիայի առաջին հաղթանակն էր մրցույթի պատմության մեջ. 53 տարի մնալով առանց հաղթանակ՝ երկիրը նույնիսկ տեղ չէր գրավել առաջին հնգյակում։ Ընդ որում Եվրատեսիլ 2007 երգի մրցույթում "Molitva" երգի հաղթանակից հետո սա առաջին անգամն էր, երբ հաղթեց ամբողջությամբ տվյալ երկրի պետական լեզվով գրած երգը։ Լավագույն եռյակի երկրները՝ Պորտուգալիան, Բուլղարիան, Մոլդովան, ապահովեցին մրցույթում գրանցած իրենց լավագույն արդյունքները երբևէ։ ԵՀՄ-ի հաղորդմամբ՝ մրցույթը դիտել են 182 միլիոն հեռուստադիտողներ՝ 22 միլիոնով ավելի քիչ, քան նախորդ տարի։

Անցկացման վայր

Մրցութային փուլ

2016 թվականի մայիսի 18-ին հյուրընկալող հեռուստաընկերության՝ NTU-ի տնօրենի տեղակալը և Ուկրաինայի պատվիրակության նախագահ Վիկտորյա Ռոմանովան հայտարարեցին, որ առաջին կազմակերպչական ժողովը տեղի է ունենալու մինչև հունիսի 8-ը, որի ընթացքում NTU-ն և ԵՀՄ-ն քննարկելու են մրցույթի անցկացման տեխնիկական հարցերը՝ պարզելու, թե ինչ անհրաժեշտ նախապատրաստությունների կարիք ունի Ուկրաինան։ Միևնույն ժամանակ հայտարարվեց, որ անցկացման վայրը պարզ կլինի ամռանը։

NTU-ն և Ուկրաինայի կառավարությունը հունիսի 23-ին հայտարարեցին, որ պատրաստվում են մրցութային փուլ անցկացնել՝ որոշելու հյուրընկալող քաղաքը։ Որոշման գործընթացը ծրագրավորված էր իրականացնել 4 փուլով։

Հյուրընկալ քաղաքը պետք է համապատասխաներ հետևյալ չափանիշներին.
 Դահլիճը պետք է ապահովի նվազագույնը 7,000 հանդիսական, սակայն գերադասելի է ավելի քան 10,000-ը։
 Միջազգային մամուլի կենտրոնը պետք է տեղավորի ոչ քիչ քան 1,550 լրագրող։
 Պետք է լինեն նաև դահլիճներ, որոնցում կանցկացվեն բացման և փակման արարողությունները՝ ապահովելով ոչ քիչ քան 3,000 հանդիսական։
 Հյուրընկալող քաղաքը պետք է ունենա արդարացի գնահատված, եվրոպական չափանիշներին համապատասխանող հյուրանոցային համարներ՝ հնարավորինս մոտ տեղակայված դահլիճին և քաղաքի կենտրոնին։ Հյուրանոցային համարների նվազագույն թիվը պետք է կազմի 2,000 հյուրանոցային համար՝ թվով 1,000 պատվիրակությունների և նույնքան լրագրողների և երկրպագուների համար։ 
 Հյուրընկալող քաղաքը պետք է ապահովի մասնակիցների, պատվիրակության անդամների և հյուրերի անվտանգությունը։
 Հյուրընկալող քաղաքը պետք է ունենա ժամանակակից տրանսպորտային ենթակառուցվածքներ՝ միջազգային օդանավակայան, հասանելի տրանսպորտ օդանավակայանի, դահլիճի, հյուրանոցների միջև, ավելին՝ պատշաճ երթևեկություն քաղաքում և հնարավորություն բացելու նոր տրանսպորտային գծեր։ 
 Հյուրընկալող քաղաքը հայտի հետ պետք է ներկայացնի նաև սոցիալական ծրագիր՝ ցուցադրելով քաղաքի և Ուկրաինայի հյուրընկալությունը, յուրահատկությունը, ինքնությունը և մշակութային արժեքները։

Մինչև հուլիսի 8-ը վեց քաղաքներ ներկայացրեցին իրենց նախնական հայտերը։ Դրանք էին՝ Դնեպրը, Լվովը, Խարկովը, Խերսոնը, Կիևը և Օդեսան։ Թեկնածու վեց քաղաքները պաշտոնապես ներկայացվեցին հուլիսի 20-ին երկժամյա շոուի ընթացքում, որը կոչվում էր «Քաղաքի մենամարտ»։ Յուրաքանչյուր քաղաքից մեկ թեկնածու ներկայացնում էր քաղաքի հայտը։ Քննարկմանը մասնակցում էին ԶԼՄ ներկայացուցիչներ, երաժշտական փորձագետներ, ինչպես նաև երկրպագուներ։

Հուլիսի 22-ին պարզ դարձավ, որ մրցույթը հյուրընկալելու համար պայքարի մեջ են մնացել 3 քաղաքներ՝ Դնեպրը, Կիևը և Օդեսան։

Սահմանված ժամկետների մի քանի հետաձգումներից հետո` սեպտեմբերի 9-ին, կառավարության մամուլի կենտրոնից Կիևը հայտարարվեց, որպես Եվրատեսիլ 2017 երգի մրցույթը հյուրընկալող քաղաք։ Միևնույն ժամանակ մրցույթի անցկացման դահլիճ հայտարարվեց Միջազգային ցուցահանդեսային կենտրոնը։

Ձևաչափ

Նախնական ամսաթվեր 

Մրցույթի անցկացման նախնական օրերը հայտարարվեց 2016 թվականի մարտի 14-ի Ստոկհոլմում տեղի ունեցած պատվիրակությունների հանդիպման ժամանակ։ Կիսաեզրափակիչի օրերը սահմանվեցին 2017 թվականի մայիսի 16-ին և 18-ին, իսկ եզրափակչինը՝ մայիսի 20-ին։ Այս նախնական ամսաթվերը որոշվել էին ԵՀՄ-ի կողմից՝ հետագայում հյուրընկալող հեռուստաընկերության հետ համաձայնեցնելու նպատակով։

Սակայն, ԵՀՄ-ն հունիսի 24-ին հայտնեց, որ նախնական ամսաթվերը փոփոխվել են՝ մեկ շաբաթ առաջ բերելով։ Որոշվեց մրցույթը անցկացնել մայիսի 9-ին, 11-ին և 13-ին։ Օրերը փոփոխվեցին NTU-ի խնդրանքով, քանի որ մայիսի 18-ը համընկնում է Ղրիմի թաթարների ցեղասպանության հիշատակի օրվան։

Հաղորդավարներ 
2017-ի փետրվարի 17-ին հայտարարվեց, որ մրցույթի հաղորդավարներ են ընտրվել Օլեքսանդր Սկիչկոն և Վոլոդիմիր Օստապչուկը, իսկ "կանաչ սենյակի" հաղորդավար՝ Թիմուր Միրոշնիչենկոն։ Սա առաջին դեպքն էր, երբ Եվրատեսիլ երգի մրցույթը հյուրընկալվեց տղամարդկանց եռյակի կողմից և 1956 ի վեր առաջին անգամը, երբ հաղորդավարները միայն արական սեռի ներկայացուցիչներ էին։ Միրոշնիչենկոն Եվրատեսիլ հյուրընկալելու փորձ ուներ. վերջինս վարել էր Մանկական Եվրատեսիլ երգի մրցույթը 2009-ին և 2013-ին։

Գրաֆիկական ձևավորում
2017 թվականի հունվարի 30-ին ներկայացվեց մրցույթի այս տարվա կարգախոսը՝ «Տոնի՛ր բազմազանությունը» ()։ Եվրատեսիլ երգի մրցույթի գործադիր տնօրեն Յոն Օլա Սանդը մեկնաբանեց կարգախոսը՝ ասելով. «Բազմազանությունը տոնելու գաղափարը ծագում է նախորդ տարվա կարգախոսից՝ «Միավորվենք»-ից, և բխում է եվրատեսիլյան արժեքների սրտից. այն բազմանշանակալից է, քանի որ և՛ Եվրոպայի և՛ նրա շրջակայքի և՛ նույնիսկ նրանից հեռու գրեթե բոլոր երկրները միավորվում են՝ տոնելու և՛ մեր ընդհանուր հիմքերը, և՛ մեր ուրույն տարբերությունները, ինչպես նաև հիասքանչ երաժշտությունը»։ Նույն օրը ներկայացվեց նաև այս տարվա պատկերանիշը։ Այն իրենից ներկայացնում է «Նամիստո» անունով հայտնի ուկրաինական ազգային թալիսման ուլունքը։ Պատկերանիշը պարունակում է ազգային տարրեր, որի վառ գույները և պայծառ նախշերը նրան տալիս են նաև ժամանակի շունչը։ Ուլունքի յուրաքանչյուր հատիկ ունի իր ուրույն դիզայնն ու կառուցվածքը՝ խորհրդանշելով, որ բոլոր մարդիկ իսկապես առանձնահատուկ են և միահյուսվում են երաժշտության նկատմամբ ունեցած մեծ սիրո շնորհիվ։ Մրցույթի գործադիր պրոդյուսեր Վիկտորյա Ռոմանովան նշեց. «Պատկերանիշը խելացիորեն համատեղում է ազգային և ժամանակակից տարրերը՝ ներկայացնելով Ուկրաինայի հասարակությանը և Կիևում անցկացվելիք Եվրատեսիլ 2017-ի հիմնական գաղափարը»։

Կիսաեզրափակիչների վիճակահանություն 
Վիճակահանությունը, որը սահմանեց երկու կիսաեզրափակիչների մասնակիցներին, անցկացվեց 2017 թվականի հունվարի 31-ին Կիևի քաղաքային պետական վարչության «Սյունազարդ դահլիճում»։

Վիճակահանության առաջին մասում որոշվեց, թե Մեծ հնգյակի երկրներից յուրաքանչյուրը և հյուրընկալ Ուկրաինան որ կիսաեզրափակչում են քվեարկելու, իսկ երկրորդ հատվածում՝ մնացած երկրներից յուրաքանչյուրը որ կիսաեզրափակչի որ հատվածում են հանդես գալու, իսկ ճշգրիտ հերթականությունը պարզ դարձավ ավելի ուշ մրցույթի կազմակերպիչների կողմից։ Նախատեսված էր, որ 18 երկրներ մրցելու էին 1-ին կիսաեզրափակչում, իսկ 19-ը՝ 2-րդում, սակայն Ռուսաստանի հեռացումից հետո յուրաքանչյուր կիսաեզրափակչում ելույթ ունեցան 18-ական երկրներ։ Կիսաեզրափակիչներից եզրափակիչ անցան 10 երկրներ, որոնց միացան Մեծ հնգյակի երկրները և հյուրընկալ Ուկրաինան. ընդհանուր առմամբ եզրափակիչ փուլում հանդես եկան 26 երկրներ։

Կիսաեզրափակիչների մասնակից 37 երկրները բաժանվել էին 6 զամբյուղների՝ հիմնվելով մրցույթի պաշտոնական գործընկեր Digame-ի՝ քվեարկության բնագավառում կատարած հաշվարկների վրա։ 6 զամբյուղները հրապարակվեցին ԵՀՄ-ի կողմից 2017 թվականի հունվարի 25-ին։ Տարբեր զամբյուղներից վիճակահանություն անցկացնելը միտված է հնարավորինս սահմանափակել հարևան երկրների միմյանց քվեարկելը և բարձրացնել անկանխատեսելիությունը կիսաեզրափակիչներում։

Շվեյցարական հեռարձակող SRF-ի խնդրանքով երկիրը, որը ներառված էր առաջին զամբյուղում, առանց վիճակահանությանը մասնակցելու տեղ գտավ 2-րդ կիսաեզրափակչում, իսկ Գերմանիան, ծրագրային խնդիրներից ելնելով, նույնպես առանց վիճակահանության մասնակցության քվեարկեց 2-րդ կիսաեզրափակչում։

Զամբյուղներն ունեին այսպիսի տեսք՝

Բացման և ընդմիջման ելույթներ 
ԵՀՄ-ն յուրաքանչյուր ուղիղ հեռարձակման բացման և ընդմիջման ելույթների մասին մանրամասներ հաղորդեց ապրիլի 20-ին։ Առաջին կիսաեզրափակիչը բացեց Մոնատիկը «Spinning» երգով, որը թարգմանվել էր անգլերեն հատուկ մրցույթի համար։ Ընդմիջմանը ելույթ ունեցավ նախորդ տարվա հաղթող Ջամալան՝ կատարելով «1944» երգի սիմֆոնիկ տարբերակը և "Zamanyly" (Գրավեցին) երգը։ Երկրորդ կիսաեզրափակչի սկզբում հաղորդավարներ Օլեքսանդր Սկիչկոն և Վոլոդիմիր Օստափչուկը կատարեցին եվրատեսիլյան երգերի փոփուրի՝ գործիքավորված ուկրաինական ազգային երաժշտությամբ, իսկ ընդմիջմանը ներկայացվեց պարային համար Apache CREW-ի կողմից, որը կոչվում էր «Երեխաների բակը»։ Եզրափակչում ելույթ ունեցավ կրկին Ջամալան՝ ներկայացնելով "I Believe in U" (Ես հավատում եմ քեզ) երգի պրեմիերան։ Ելույթ ունեցան նաև ONUKA-ն և Ժողգործիքների Ուկրաինական ազգային ակադեմիական նվագախումբը։

Մասնակից երկրներ 
2016 թվականի հոկտեմբերի 31-ին ԵՀՄ-ն հայտարարեց, որ մրցույթի մասնակիցների վերջնական թիվը քառասուներեք է, որը ռեկորդի կրկնություն կլիներ Եվրատեսիլի համար։ Նախկինում այդ ցուցանիշը գրանցվել էր 2008-ին և 2011-ին։ Պորտուգալիան և Ռումինիան վերադարձել էին մրցույթ մեկամյա բացակայությունից հետո, մինչդեռ Բոսնիա և Հերցեգովինան հեռացել էր մրցույթից ֆինանսական խնդիրների պատճառով։ 2017 թվականի ապրիլի 13-ին մրցույթից հեռացավ նաև Ռուսաստանը այն բանից հետո, երբ Յուլյա Սամոյլովային արգելվեց մուտք գործել Ուկրաինա։ Այսպիսով մասնակիցների թիվը երկրորդ տարին անընդմեջ քառասուներեքից նվազեց քառասուներկու։

Վերադարձած մասնակիցներ

Բացի վերը նշված մեներգիչներից կամ խմբի անդամներից կային նաև մասնակիցներ, որոնք նախկինում մրցույթին մասնակցել էին որպես բեք-վոկալիստներ, սակայն այս տարի հանդես եկան որպես մեներգիչներ։ Որպես բեք-վոկալիստ 2011 թվականին Սերբիայի պատվիրակության կազմում մրցույթին մասնակցել էր սերբ Տիյանա Բոգիչևիչը, իսկ 2015 և 2016 թվականներին Իսրայելի պատվիրակությունների կազմում՝ իսրայելցի Իմրի Զիվը։

1-ին կիսաեզրափակիչ
18 երկրներ մրցեցին առաջին կիսաեզրափակչում, որոնցից 10-ը անցան եզրափակիչ։ ն, ն և ն քվեարկեցին այս կիսաեզրափակչում։

2-րդ կիսաեզրափակիչ
18 երկրներ մրցեցին երկրորդ կիսաեզրափակչում, որոնցից 10-ը անցան եզրափակիչ։ ն, ն և ն քվեարկեցին այս կիսաեզրափակչում։ Նախապես որոշված էր, որ Ռուսաստանը ելույթ էր ունենալու 4-րդը, սակայն երբ երկիրը հեռացավ մրցույթից Ուկրաինայի հետ շարունակական հակամարտության պատճառով, որոշվեց, որ 4-րդ համարից ներքև տեղ գտած մասնակիցները ելույթ են ունենալու մեկ համար շուտ։

Եզրափակիչ
Եզրափակչին մասնակցեցին 26 երկրներ, իսկ քվեարկեցին բոլոր 42 երկրները։ Ելույթների հերթականությունը հայտարարվեց երկրորդ կիսաեզրափակչից հետո։

Քվեարկության աղյուսակներ

1-ին կիսաեզրափակիչ

12 միավորներ

Ժյուրի 
Ներքևում տրված են առաջին կիսաեզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները.

Հեռուստաքվեարկություն 
Ներքևում տրված են առաջին կիսաեզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

2-րդ կիսաեզրափակիչ

12 միավորներ

Ժյուրի 
Ներքևում տրված են առաջին կիսաեզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները.

Հեռուստաքվեարկություն 
Ներքևում տրված են առաջին կիսաեզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

Եզրափակիչ 

{| class="wikitable" style="text-align:center; font-size:60%;"

12 միավորներ

Ժյուրի 
Ներքևում տրված են եզրափակչի ընթացքում ազգային ժյուրիի կողմից ամենաբարձր 12 միավորը ստացած երկրները.

Հեռուստաքվեարկություն 
Ներքևում տրված են եզրափակչի ընթացքում հեռուստաքվեարկությամբ ամենաբարձր 12 միավորը ստացած երկրները.

Միջազգային հեռարձակում և քվեարկություն 
ԵՀՄ-ն հայտարարեց, որ այս տարի մրցույթը ողջ աշխարհում դիտել է 182 միլիոն մարդ, որը 22 միլիոնով ավելի քիչ է, քան նախորդ տարվա ցուցանիշը։ Ցուցանիշի նվազումը ԵՀՄ-ն կապեց Ռուսաստանի՝ մրցույթից հեռանալու և նրանց կողմից երեք շոուներից ոչ մեկը չհեռարձակելու հետ։

Քվեարկություն և խոսնակներ
Խոսնակները իրենց երկրների ազգային ժյուրիների քվեարկության արդյունքները հաղորդեցին հետևյալ հերթականությամբ՝ 

 - Վիկտորիա
 - Թուրալ Ասադով
 - Լիա Ֆիորիո և Ջիջի Ռեստիվո
 - Ամինատա (Լատվիայի ներկայացուցիչը Եվրատեսիլ 2015-ում)
 - Տիյանա Միշկովիչ
 - Անդրի Ջահու
 - Մարթա Ֆենեկ
 - Լիյա Գրույոսկի 
 - Ուլլա Էսսենդրոպ
 - Կրիշտինա Ինհոֆ
 - Մարկուս և Մարտինուս
 - Նիևես Ալվարեզ
 - Յեննի Վարտիաինեն 
 - Էլոդի Գոսուա
 - Կոնստանտինոս Կրիստոֆորու (Կիպրոսի ներկայացուցիչը Եվրատեսիլ 1996-ին, 2002-ին One խմբի կազմում, 2005-ի մասնակից)
 - Էգլե Դաուգելաիտե
 - Յուրի Փոթսման
 - Գլորիա Գորսեագ
 - Իվետա Մուկուչյան (Հայաստանի ներկայացուցիչը Եվրատեսիլ 2016-ում)
 - Բորյանա Գրամատիկովա
 - Բո Հալլդորսսոն (Իսլանդիայի ներկայացուցիչը Եվրատեսիլ 1995-ում)
 - Սանյա Վուչիչ (Սերբիայի ներկայացուցիչը Եվրատեսիլ 2016-ում)
 - Լի Լին Չին
 - Ջուլիա Վալենտինա Պալերմո
 - Բարբարա Շյոնեբերգեր
 - Ֆիլոմենա Կաուտելա
 - Լուկա Հեննի
 - Դաուվ Բոբ (Նիդերլանդների ներկայացուցիչը Եվրատեսիլ 2016-ում)
 - Նիքի Բըրն (Իռլանդիայի ներկայացուցիչը Եվրատեսիլ 2016-ում)
 - Նիկա Կոչարով (Վրաստանի ներկայացուցիչը Եվրատեսիլ 2016-ում)
 - Յաննիս Կարայաննիս (Կիպրոսի ներկայացուցիչը Եվրատեսիլ 2015-ում)
 - Ալյոնա Լանսկայա (Բելառուսի ներկայացուցիչը Եվրատեսիլ 2013-ում)
 - Սոնիա Արգինտ-Իոնեսկու
 - Չիլա Թաթար
 - Կատարինա Չաս
 - Ֆաննի Գիլլարդ
 - Աննա Պոպեկ
 - Կատրինա Լեսկանիչ (Եվրատեսիլ 1997-ի հաղթողը Katrina and the Waves խմբի կազմում)
 - Ուրշուլա Թոլյ
 - Ռադկա Ռոսիցկա
 - Զլատա Օգնևիչ (Ուկրաինայի ներկայացուցիչը Եվրատեսիլ 2013-ում)

Պատահարներ

Ռուսաստանի արգելափակումը 

Ուկրաինական իշխանությունները հայտարարեցին, որ Ռուսաստանի ներկայացուցիչ Յուլյա Սամոյլովայի մուտքը Ուկրաինա արգելված է՝ կապված Ղրիմ այցելության հետ։ Մարտի 22-ին ԵՀՄ գործադիր պրոդյուսեր Յան Օլա Սանդը հայտարարեց, որ հարգում են տեղական օրենքները, չնայած դրանք հակասում են մրցույթի ոգուն։

Մենք պետք է հարգենք հյուրընկալող երկրի տեղական օրենքները, սակայն մենք խորապես հիասթափված ենք այս որոշումից, քանի որ մենք կարծում ենք, որ դա հակասում է մրցույթի ոգուն, և և ներառականության գաղափարը. որն ընկած է դրա արժեքների հիմքում։

Մենք կշարունակենք երկխոսությունը ուկրաինական իշխանությունների հետ` ապահովելու բոլոր կատարողների ներկայությունը մայիսին Կիևում կայանալիք 62-րդ «Եվրատեսիլ» երգի մրցույթին։

Ի պատասխան Ուկրաինայի քայլի՝ ռուսական «Առաջին ալիքը» և «Ռոսիա 24» հրաժարվեցին Ռուսաստանում հեռարձակել մրցույթը։

Այլ երկրներ
Մրցույթին մասնակցելու իրավունք ձեռք բերելու համար պետք է լինել ԵՀՄ անդամ ազգային հեռարձակող։ ԵՀՄ-ն հրավեր ուղարկեց բոլոր 56 ակտիվ անդամներին և համագործակցող անդամ Ավստրալիային։ Հրավերն ընդունվեց 42 երկրների կողմից, որոնք հաստատեցին իրենց մասնակցությունը մրցույթին, մինչդեռ որոշ երկրներ ներկայացան հետևյալ հայտարարություններով.

ԵՀՄ-ի ակտիվ անդամներ 
 . անդորրական հեռարձակող Ràdio i Televisió d'Andorra-ն 2016 թվականի մայիսի 19-ին հայտարարեց, որ Անդորրան չի վերադառնա մրցույթ։
 . բոսնիական հեռարձակող Բոսնիա և Հերցեգովինայի ռադիո և հեռուստաընկերությունը՝ BHRT-ն, 2016 թվականի սեպտեմբերի 28-ին հայտարարեց, որ երկիրը չի մասնակցի 2017-ի մրցույթին ֆինանսական խնդիրների և մշտական հովանավորի բացակայության պատճառով։ Ավելի շուտ՝ 2016-ի մայիսին, ԵՀՄ-ն քննարկում էր BHRT-ին բոլոր ծառայություններից դուրս թողնելու խնդիրը 6 միլիոն շվեդական ֆրանկ կազմող պարտքը չվճարելու համար։ Հետագայում պարզ դարձավ, որ այս առիթով ԵՀՄ-ն BHRT-ի նկատմամբ ծանր պատժամիջոցներ է կիրառում։
 . Թուրքիայի ռադիո և հեռուստահամագործակցությունը՝ TRT-ն, 2016 թվականի մայիսի 12-ին գրավոր հայտարարություն ներկայացրեց՝ հայտնելով, որ պատրաստվում են մասնակցել հաջորդ տարի կայանալիք մրցույթին, չնայած այն բանին, որ հեռուստաընկերությունը նախորդ տարիներին նույնպես ներկայացել էր նմանատիպ հայտարարություններով, սակայն դրանք մնացել էին անարդյունք։ Հոկտեմբերի 24-ին պաշտոնապես հաստատվեց, որ երկիրը չի մասնակցելու նաև այս տարի՝ չնայած բոլոր քննարկումներին։
 . 2016 թվականի օգոստոսի 22-ին լյուքսեմբուրգյան հեռարձակող Télé Lëtzebuerg-ը հայտարարեց, որ Լյուքսեմբուրգը չի պատրաստվում մասնակցել 2017 թվականի մրցույթին։
 . 2016 թվականի օգոստոսի 19-ին մոնակոյական հեռարձակող Télé Monte Carlo (TMC)-ն հայտնեց, որ Մոնակոն այս տարի մրցույթ չի վերադառնա։
 . Ռուսաստանը նախապես հաստատել էր իր մասնակցությունը և նույնիսկ ընտրել էր կատարողին և երգը։ Երկիրը ներկայացնելու էր Յուլյա Սամոյլովան "Flame Is Burning" երգով։ Այնուամենայնիվ 2017 թվականի ապրիլի 13-ին երկիրը հեռացավ մրցույթից, քանի որ Ուկրաինայի Անվտանգության ծառայությունը 3 տարով արգելեց երգչուհու մուտքը երկիր, քանի որ նա, 2015 թվականին Ղրիմ այցելելով, որը զինագրավված է Ռուսատսանի կողմից, խախտել էր Ուկրաինայի օրենքը՝ ապօրինաբար երկիր մուտք գործելով։
 . 2016 թվականի ապրիլի 12-ին Radio and Television Slovakia-ն մեկնաբանեց երկրի բացակայությունը 2012-ից՝ ընդգծելով մասնակցության համար անհրաժեշտ ֆինանասական մեծ միջոցների բացակայությունը։ Հեռարձակողը նաև հավելեց, որ չնայած Եվրատեսիլը գրավիչ մրցույթ է, նրանք նախընտրում են ֆինանսական միջոցները հատկացնել տեղական երաժշտական մրցույթներին։ Մրցույթին չմասնակցելը պաշտոնապես հաստատվեց հոկտեմբերի 24-ին։

ԵՀՄ-ի հետ համագործակցող անդամներ 
. Khabar Agency-ին 2016 թվականի հունվարի 1-ին դարձավ ԵՀՄ-ի հետ համագործակցող անդամ և հնարավորություն ձեռք բերեց հետագա մասնակցության համար։ Այնուամենայնիվ, սեպտեմբերի 28-ին ԵՀՄ-ն հայտարարեց, որ չնայած Khabar Agency-ն չի կարող մրցույթին մասնակցել ակտիվ անդամ չլինելու պատճառով, նրանք վերանայում են մրցույթի կանոնները՝ վերջինիս մասնակցելու հնարավաորություն տալու համար։ Սակայն, երբ հոկտեմբերի 31-ին հրապարակվեց մասնակիցների պաշտոնական և վերջնական ցանկը, Ղազախստանը բացակայում էր։

ԵՀՄ-ի ոչ ակտիվ անդամներ 
 . 2016 թվականին՝ Եվրատեսիլի եզրափակչին Ջասթին Թիմբերլեյքի ելույթից հետո՝ խոսք գնաց այն մասին, որ ԱՄՆ-ն կարող է ամեն տարի ոչ մրցութային համարով մասնակցել մրցույթին, ինչպես նախկինում անում էր Ավստրալիան։ Սակայն, ԱՄՆ-ում մրցույթը հեռարձակող Logo TV-ն չստացավ համագործակցող հեռարձակողի անդամակցություն։
 . չնայած լիխտենշտեյնյան հեռարձակող 1FLTV-ը 2016 թվականի սեպտեմբերի 21-ին հայտարարեց, որ Լիխտենշտեյնը չի կատարի իր առաջնաելույթը գալող տարի, այնուամենայնիվ նշեցին, որ ակնկալում են Լիխտենշտեյնի կառավարության ֆինանսական աջակցությունը՝ ԵՀՄ-ի անդամ դառնալու և մրցույթին մասնակցել հնարավորություն ձեռք բերելու համար։
 . չնայած Կոսովոյին մրցույթ հրավիրելու շուրջ բազմաթիվ ասեկոսեների՝ կոսովական RTK-ը և ԵՀՄ-ն հայտարարություն տարածեցին այն մասին, որ նրանց մրցույթին մասնակցելու հրավեր չի ուղարկվել։

Նշումներ 
SRF-ի խնդրանքով որոշվեց, որ Շվեյցարիան, որը ընդգրկված էր առաջին զամբյուղում, ելույթ կունենա երկրորդ կիսաեզրափակչում առանց վիճակահանության։ 
Վերնագիրը լատիներեն է, բացի այդ պարունակում է գնչուերեն որոշ հատվածներ։
Պարունակում է որոշ հատվածներ հին հունարենով, անգլերենով, պալիերենով, սանսկրիտով։

Ծանոթագրություններ 

Եվրատեսիլ 2017 երգի մրցույթ